SET ปิดพุ่งกระฉูด 16 จุด รับฟันด์โฟลว์ไหลเข้า ลุ้นพรุ่งนี้บวกต่อทดสอบแนวต้าน 1,630 จุด
SET ปิดพุ่งกระฉูด 16 จุด รับฟันด์โฟลว์ไหลเข้า ลุ้นพรุ่งนี้บวกต่อทดสอบแนวต้าน 1,630 จุด โดยดัชนีปิดตลาดวันนี้ ที่ระดับ 1,626.91 จุด บวก 16.42 จุด หรือ 1.02% มูลค่าการซื้อขาย 5.1 หมื่นล้านบาท
SET ปิดพุ่งกระฉูด 16 จุด รับฟันด์โฟลว์ไหลเข้า ลุ้นพรุ่งนี้ทดสอบแนวต้าน 1,630 โดยดัชนีปิดที่ 1,626.91 จุด บวก 16.42 จุด หรือ 1.02% มูลค่าซื้อขาย 5.1 หมื่นลบ.
22 พ.ค. 2562

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,626.91 จุด บวก 16.42 จุด หรือ 1.02% มูลค่าการซื้อขาย 5.1 หมื่นล้านบาท
10 หุ้นดันดัชนีวันนี้

ด้านนายกิจพณ ไพรไพศาลกิจ ผู้อำนวยการฝ่ายวิเคราะห์และนักกลยุทธ์ บล.ยูโอบี เคย์เฮียน (ประเทศไทย) กล่าวว่า ตลาดหุ้นไทยวันนี้ปรับตัวขึ้นตามที่คาดไว้ โดยฟื้นตัวขึ้นมาจากแถวระดับ 1,600 จุดขึ้นมา และประเมินว่าที่ผ่านมาดัชนีฯได้ปรับตัวลงแรงไป โดยวันนี้ตลาดหุ้นในภูมิภาคเอเชียส่วนใหญ่ก็ปรับตัวขึ้นด้วย จากที่ช่วงนี้ประเด็นสงครามการค้าระหว่างสหรัฐฯ และจีนไม่ได้มีพัฒนาการใหม่ และมองว่าความกังวลเกี่ยวกับสงครามการค้าก็น่าจะผ่านจุดตึงเครียดไปแล้ว
นอกจากนี้ ตลาดหุ้นไทยยังได้รับปัจจัยบวกจากการปรับพอร์ตของ MSCI ซึ่งจะมีผลบังคับใช้ในสัปดาห์หน้า ช่วงนี้จึงได้เห็นทิศทางเม็ดเงินของนักลงทุนต่างชาติไหลเข้ามาในตลาดฯ เนื่องจากทาง MSCI จะมีการปรับเพิ่มน้ำหนักการลงทุนหุ้นไทย และมีการนำหุ้นเข้า-ออกด้วย
ส่วนแนวโน้มการลงทุนในวันพรุ่งนี้ (23 พ.ค.) ประเมินว่าตลาดฯยังมีโอกาสที่จะฟื้นตัวขึ้นอย่างต่อเนื่อง แต่ให้ระวังแรงขายทำกำไรที่บริเวณ 1,630 จุด พร้อมให้แนวรับ 1,620 จุด ส่วนแนวต้าน 1,630-1,635 จุด
ทั้งนี้ ยังต้องติดตามปัจจัยการเมืองในประเทศ โดยเฉพาะการเปิดประชุมรัฐสภาในปลายสัปดาห์นี้ และให้ติดตามทิศทางเงินหยวนของจีน เพราะจะมีผลต่อ Fund Flow ด้วย
ส่วนหลักทรัพย์ที่มีมูลค่าการซื้อขายสูงสุด 5 อันดันแรก ได้แก่
CPALL มูลค่าการซื้อขาย 3,008,158.78 ล้านบาท ปิดที่ 78.25 บาท เพิ่มขึ้น 2.00 บาท
TOP มูลค่าการซื้อขาย 2,811,629.80 ล้านบาท ปิดที่ 60.50 บาท ลดลง 2.00 บาท
PTT มูลค่าการซื้อขาย 2,342,034.55 ล้านบาท ปิดที่ 46.50 บาท เพิ่มขึ้น 0.25 บาท
SCC มูลค่าการซื้อขาย 1,837,345.20 ล้านบาท ปิดที่ 470.00 บาท เพิ่มขึ้น 10.00 บาท
SCB มูลค่าการซื้อขาย 1,707,466.00 ล้านบาท ปิดที่ 127.00 บาท เพิ่มขึ้น 3.50 บาท
ตลาดหุ้นเอเชีย
